
Parlamentul  României

Camera  Deputaţilor

	Comisia pentru industrii şi servicii

Bucureşti: 06.05.2015

Nr. 4c-3/64/2015


	Comisia pentru tehnologia informaţiei şi comunicaţiilor
Bucureşti: 30.04.2015
Nr. 4c-16/75/2015



BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul comun asupra proiectul de Lege pentru modificarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă,  transmisă Comisiei pentru industrii şi servicii şi Comisiei pentru transporturi şi infrastructură, pentru examinare în fond, cu adresa , transmis cu adresa P.l.x. 128/2015.


În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest proiect de Lege este Camera Deputaţilor.

PREŞEDINTE,




 PREŞEDINTE,

   IULIAN IANCU


   OAJDEA VASILE DANIEL

R A P O R T   C O M U N

asupra proiectului de Lege de modificare a Ordonanţei de urgenţă a Guvernului nr. 34/2008 
privind organizarea şi funcţionarea Sistemului naţional unic pentru apeluri de urgenţă


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată în fond împreună cu Comisia pentru tehnologia informaţiei şi comunicaţiilor cu proiectul de Lege pentru modificarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, transmisă cu adresa P.l.x. 128/2015, înregistrată sub nr. 4c-3/64/2015.

Senatul, în şedinţa din data de 25 februarie 2015, a fost adoptat proiectul de Lege.

Consiliul Legislativ, cu adresa nr. 798/08.07.2014, a avizat favorabil propunerea legislativă.

Guvernul, prin adresa 2097/22.10.2014, nu susţine adoptarea acestei iniţiative legislative.
Comisia juridică, de disciplină şi imunităţi, în sedinţa din 10 martie 2015, a avizat negativ iniţiativa legislativă.

Comisia pentru apărare, ordine publică şi siguranţă naţională, în sedinţa din 17 martie 2015, a avizat favorabil proiectul de Lege cu un amendament.
Proiectul de Lege are ca obiect de reglementare modificarea şi completarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, aprobată cu modificări şi completări prin Legea nr. 160/2008.  Intervenţiile propuse au ca scop implementarea unui serviciu adaptat nevoilor persoanelor hipoacuzice, care să ofere acestora posibilitatea de a apela Serviciul de urgenţă 112 prin mesaje SMS.

În conformitate cu prevederile art. 61 şi art. 63 din regulamentul Camerei Deputaţilor, republicat, Comisia pentru tehnologia informaţiei şi comunicaţiilor a examinat proiectul de Lege menţionat mai sus în şedinţele din 17 martie 2015 şi 28 aprilie 2015.

La lucrările sedinţei comisiei din data de 28 aprilie 2015 au participat: din partea Ministerului pentru Societatea Informaţională, domnul Sorin Mihai Grindeanu – Ministru şi doamna Carmen Elian – Director General, din partea Autorităţii Naţionale pentru Administrare şi Reglementare în Comunicaţii, domnul Marius Cătălin Marinescu – Preşedinte şi domnul Marius Săceanu – Director, Direcţia Juridică, din partea Asociaţiei Operatorilor Mobili din România, domnul Liviu Popescu – Director Executiv, din partea Telekom România, doamna Ştefania Petre – Manager, din partea Orange România, doamna Andreea Molodovanu – Manager, iar din partea Vodafone Romania, doamna Daniela Mirică – Manager.

În conformitate cu prevederile art. 61 şi art. 63 din regulamentul Camerei Deputaţilor, republicat, Comisia pentru industrii şi servicii a examinat proiectul de Lege menţionat mai sus în şedinţa din 05 mai 2015.

La lucrările Comisie au participat invitaţi: din partea Autorităţii Naţionale pentru Administrare şi Reglementare în Comunicaţii sub îndrumarea domnului Preşedinte Cătălin  Marinescu şi din partea Serviciului de Telecomunicaţii Speciale, domnul General Inginer Marcel Opriş – Director.

La lucrările Comisiei pentru industrii şi servicii au fost prezenţi  18 deputaţi din totalul de 19 deputaţi.
În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor, adoptarea proiectului de Lege cu amendamente admise prevăzute în anexa care fac parte integrantă din prezentul raport.
În raport de obiectul şi continutul său, proiect de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor
Anexă 
A M E N D A M E N T E    A D M I S E  

	Nr. crt.
	Text 

Ordonanţa de

urgenţă a Guvernului 

nr. 34/2008
	Text adoptat de Senat
	Text propus de Comisie
	Motivare



	1.
	
	Lege pentru completarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă
	Lege pentru modificarea şi completarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	

	2.
	___________
	Articol unic.  –  Ordonanţa de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, publicată în Monitorul Oficial al României, Partea I, nr. 246 din 28 martie 2008, aprobată cu modificări şi completări prin Legea nr. 160/2008, se completează după cum urmează:
	Articol unic.  –  Ordonanţa de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, publicată în Monitorul Oficial al României, Partea I, nr. 246 din 28 martie 2008, aprobată cu modificări şi completări prin Legea nr. 160/2008, se modifică şi se completează după cum urmează:

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	

	3.
	___________
	___________
	1. La articolul 2, după alineatul (2) se introduce un nou alineat, alineatul (21), cu  următorul cuprins :

„(21) Numărul unic pentru mesajele asociate apelurilor de urgenţă în reţelele publice de telefonie mobilă este 113.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru realizarea unei completări coerente a actului normativ. 

	4.
	___________
	___________
	2. La articolul 2, după alineatul (4) se introduce un nou alineat, alineatul (5), cu  următorul cuprins :

„(5) Mesajele asociate unor apeluri de urgenţă transmise către numărul 113 de persoane cu dizabilităţi de auz şi/sau vorbire înregistrate la administratorul SNUAU, precum şi mesajele scurte transmise de la numărul 113 sunt gratuite.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Stabilirea gratuităţii mesajului asociat unui apel la 112, transmis de persoanele cu dizabilităţi de auz şi/sau vorbire înregistrate. 

	5.
	___________
	___________
	3. La articolul 3, după litera d) se introduce o nouă literă, litera d1), cu următorul cuprins:

„d1) mesaj asociat unui apel de urgenţă – orice mesaj scurt (SMS), transmis ulterior unui apel de urgenţă, privind aceeaşi situaţie de urgenţă, către Serviciul de urgenţă 112, de o persoană cu dizabilităţi de auz şi/sau vorbire înregistrată la administratorul SNUAU, care necesită acţiunea agenţiilor specializate de intervenţie;”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru determinarea conţinutului sintagmei mesaj asociat unui apel de urgenţă. 

	6.
	___________
	___________
	4.  La articolul 3, după litera h) se introduce o nouă literă, litera h1), cu următorul cuprins:

„h1) mesaj abuziv – transmiterea repetată de mesaje scurte (SMS) către numărul 113, cu rea intenţie, de către o persoană care nu este înregistrată la administratorul SNUAU, sau transmiterea unui mesaj scurt (SMS) către numărul 113 pentru a aduce injurii operatorilor;”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru descurajarea posibilităţii de transmitere abuzivă de mesaje la numărul 113.  

	7.
	___________
	1.  La articolul 10, după litera g) se introduce o nouă literă, litera h), cu următorul conţinut:
„h) primesc mesaje prin intermediul serviciului de mesaje scurte de la utilizatorii hipoacuzici, prin intermediul terminalelor Sistemului Global de Comunicaţii Mobile înregistrate.” 
	5. La articolul 10, după litera g) se introduce o nouă literă, litera h), cu următorul cuprins:   
„h) primesc mesaje asociate unui apel de urgenţă din reţelele publice de telefonie mobilă, de la utilizatorii cu dizabilităţi de auz şi/sau vorbire.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru clarificarea şi corectare textului adoptat de Senat. 

	8.
	___________
	2.  La articolul 12, după litera i) se introduce o nouă literă, litera j), cu următorul cuprins:
„j) primesc mesaje prin intermediul serviciului de mesaje scurte de la utilizatorii hipoacuzici, prin intermediul terminalelor Sistemului Global de Comunicaţii Mobile înregistrate.”
	6.  La articolul 12, după litera i) se introduce o nouă literă, litera j), cu următorul cuprins:

„j) primesc mesaje asociate unui apel de urgenţă din reţelele publice de telefonie mobilă, de la utilizatorii cu dizabilităţi de auz şi/sau vorbire.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru clarificarea şi corectare textului adoptat de Senat.

	9.
	___________
	3. După articolul 12 se introduce un nou articol, art. 121, cu următorul cuprins: 

„Art. 121 – (1) SNUAU are obligaţia de a organiza, la nivelul fiecărui judeţ, centre pentru înregistrarea numerelor de telefon care pot apela numărul unic pentru apeluri de urgenţă 112, prin intermediul serviciului de mesaje scurte.

(2) Au dreptul să apeleze numărul unic pentru apeluri de urgenţă 112, prin intermediul serviciului de mesaje scurte, persoanele hipoacuzice, cu condiţia înregistrării prealabile a numărului de telefon deţinut, în baza de date a SNUAU.”
	Se elimină

Autori: Comisia pentru tehnologia informaţiei şi comunicaţiilor şi Comisia pentru industrii şi servicii


	S-a reformulat la punctul 8.

	10.
	___________
	___________
	7. La articolul 15, după litera b) se introduce o nouă literă, litera c), cu următorul cuprins:

  „c) de a asigura primirea şi retransmiterea mesajului asociat unui apel de urgenţă, indiferent de tipul de serviciu folosit de utilizatorul cu dizabilităţi de auz şi/sau vorbire.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	În scopul stabilirii obligaţiilor de primire şi retransmitere a mesajului asociat unui apel de urgenţă în sarcina furnizorilor de servicii de telefonie mobilă.

	11.
	___________
	___________
	8. La articolul 18, după alineatul (2) se introduc trei noi alineate, alineatele (3) - (5) cu următorul cuprins:

„(3) Persoanele cu dizabilităţi de auz şi/sau vorbire au dreptul să comunice prin mesaje asociate unui apel de urgenţă, cu condiţia înregistrării prealabile în baza de date a SNUAU a numărului de telefon deţinut.

(4) Administratorul SNUAU are obligaţia de a organiza, la nivelul fiecărui judeţ şi al Municipiului Bucureşti, activitatea pentru înregistrarea numerelor de telefon care pot apela numărul unic pentru apeluri de urgenţă prin intermediul mesajelor asociate unui apel de urgenţă.

(5) Furnizorii de servicii de telefonie destinate publicului au dreptul să tarifeze mesajele transmise către 113 de utilizatorii neînregistraţi conform alin. (4), distinct faţă de planul tarifar deţinut de respectivii utilizatori.”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Pentru clarificarea şi corectare textului adoptat de Senat.

În vederea asigurării posibilităţii recuperării de către furnizori a costurilor generate de transmiterea de către persoanele neînregistrate a mesajelor scurte către numărul 113.



	12.
	___________
	___________
	9. La articolul 20, după alineatul (11), se introduce un nou alineat, alineatul (12), cu următorul cuprins: 

„(12) Prin decizia preşedintelui Autorităţii Naţionale pentru Administrare şi Reglementare în Comunicaţii se pot stabili şi alte modalităţi de realizare a localizării apelanţilor către SNUAU.„

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Menţionarea posibilităţii stabilirii unor modalităţi de localizare care să permită inclusiv localizarea persoanei cu dizabilităţi de auz şi/sau vorbire care transmite mesaje asociate unui apel la 112.

	13.
	Art. 32 - (1) Constituie contravenţii următoarele fapte şi se sancţionează după cum urmează:

a) apelarea abuzivă a numărului unic pentru apeluri de urgenţă 112, cu amendă de la 500 lei la 1.000 lei;
	___________
	10. La articolul 32 alineatul (1), litera a) se modifică şi va avea următorul cuprins:

„a) apelarea abuzivă a numărul unic pentru apeluri de urgenţă 112 sau transmiterea de mesaje abuzive la numărul 113, cu amendă de la 500 lei la 1.000 lei;”

Autori: Comisia pentru tehnologia informaţiei şi comunicaţiilor şi Comisia pentru industrii şi servicii
	Descurajarea şi combaterea transmiterii de mesaje abuzive.


PREŞEDINTE,




 PREŞEDINTE,

    IULIAN IANCU



DANIEL VASILE OAJDEA
SECRETAR, 





SECRETAR,

 ŢÎMPĂU RADU BOGDAN 

          
        RĂZVAN IONUŢ TĂNASE
Consilier parlamentar: Cristina Donea






Consilier parlamentar: Mihaela Astafei

